Αντικαπιταλιστική Αριστερή Συνεργασία για την Ανατροπή

Η Αντικαπιταλιστική Αριστερή Συνεργασία για την Ανατροπή (ΑΝΤ.ΑΡ.ΣΥ.Α.) είναι ελληνικός πολιτικός συνασπισμός της αντικαπιταλιστικής, κομμουνιστικής αριστεράς ο οποίος ιδρύθηκε στις 22 Μαρτίου 2009. 

Στο εργατικό κίνημα η ΑΝΤ.ΑΡ.ΣΥ.Α. δραστηριοποιείται μαζί και με άλλες δυνάμεις και ανένταχτους του χώρου της εξωκοινοβουλευτικής αριστεράς στις κινήσεις του ιδιωτικού και δημοσίου τομέα,Απόφαση συνδικαλιστικής σύσκεψης της ΑΝΤΑΡΣΥΑ ενώ στην φοιτητική και σπουδαστική νεολαία συμμετέχει στην Attack.

 Ιστορία 
Συγκροτήθηκε στις 22 Μαρτίου 2009 αρχικά ως εκλογική συμμαχία διαφόρων αριστερών οργανώσεων όπως το Νέο Αριστερό Ρεύμα (Ν.Α.Ρ.), οι Οικολόγοι Εναλλακτικοί, η Αριστερή Ανασύνθεση (ΑΡ.ΑΝ.), η Οργάνωση Κομμουνιστών Διεθνιστών Ελλάδας (Ο.Κ.Δ.Ε.), η Αριστερή Αντικαπιταλιστική Συσπείρωση (ΑΡ.Α.Σ.), το Σοσιαλιστικό Εργατικό Κόμμα (Σ.Ε.Κ.), η Κομμουνιστική Ανανέωση κλπ., εξελισσόμενη στη συνέχεια σε πολιτικό φορέα συνιστωσών με οργανωτική συγκρότηση.Πολιτική Απόφαση της 2ης Συνδιάσκεψης της ΑΝΤ.ΑΡ.ΣΥ.Α.

Στις 19 Μαΐου 2009 αποχώρησε από την ΑΝΤ.ΑΡ.ΣΥ.Α. η οργάνωση Ο.Κ.Δ.Ε.,Γιατί αποχωρήσαμε από την ΑΝΤΑΡΣΥΑ τον Ιούνιο του 2013 αποχώρησε η Κομμουνιστική Ανανέωση, ενώ οι οργανώσεις ΑΡ.ΑΝ. και ΑΡ.Α.Σ. αποχώρησαν τον Αύγουστο του 2015, προκειμένου να συνεργαστούν με τη Λαϊκή ΕνότηταΚείμενο ενόψει των εκλογών του Σεπτεμβρίου του ιδίου έτους. Έπειτα από αυτή την εξέλιξη, το Πανελλαδικό Συντονιστικό της ΑΝΤ.ΑΡ.ΣΥ.Α. αποφάσισε την αυτόνομη εκλογική κάθοδο.Απόφαση Πανελλαδικού Συντονιστικού 

Στις εκλογές του Σεπτεμβρίου 2015, η ΑΝΤ.ΑΡ.ΣΥ.Α. συνεργάστηκε εκλογικά με το Εργατικό Επαναστατικό Κόμμα. Στις 5 και 6 Μαρτίου του 2016 πραγματοποίησε την 3η της Πανελλαδική Συνδιάσκεψη.3η Συνδιάσκεψη ΑΝΤΑΡΣΥΑ, 5-6 Μάρτη 2016 Αθήνα Στις 22 και 23 Απριλίου του 2018 πραγματοποίησε την 4η Πανελλαδική της Συνδιάσκεψη με τη συμμετοχή 883 αντιπροσώπων.

Μετά τις βουλευτικές εκλογές του 2019, η τάση της Μετάβασης αποχώρησε από την ΑΝΤ.ΑΡ.ΣΥ.Α. και αυτοδιαλύθηκε, ενώ η Αριστερή Συσπείρωση (η οποία είχε ιδρυθεί το 2012 από αποχωρήσαντες της ΑΡ.Α.Σ.), έπαψε να συμμετέχει στην ΑΝΤ.ΑΡ.ΣΥ.Α. από τον Ιούλιο του 2022 οπότε και απείχε από την συνεδρίαση του Πανελλαδικού Συντονιστικού της Οργάνου.

Στις 21 και 22 Ιανουαρίου 2023, η ΑΝΤΑΡΣΥΑ πραγματοποίησε την 5η Πανελλαδική της Συνδιάσκεψη.5η Συνδιάσκεψη ΑΝΤΑΡΣΥΑ για το «νέο άλμα» της αντικαπιταλιστικής Αριστεράς του σήμεραΚείμενο Πολιτικής Απόφασης της 5ης Συνδιάσκεψης της ΑΝΤΑΡΣΥΑ Οι τωρινές οργανώσεις/συνιστώσες που συμμετέχουν στην ΑΝΤΑΡΣΥΑ είναι: το Επαναστατικό Κομμουνιστικό Κίνημα Ελλάδας, η Κομμουνιστική Απελευθέρωση, η Νεολαία Κομμουνιστική Απελευθέρωση, οι Οικολόγοι Εναλλακτικοί, η Οργάνωση Κομμουνιστών Διεθνιστών Ελλάδας - Σπάρτακος και το Σοσιαλιστικό Εργατικό Κόμμα.

 Θέσεις 
Η ΑΝΤ.ΑΡ.ΣΥ.Α. αποδέχεται την πάλη των τάξεων ως βασική κοινωνική λειτουργία η οποία θα εκλείψει μόνο όταν εκλείψουν οι κοινωνικές τάξεις και το κράτος. Αντιτίθεται στη συμμετοχή της Ελλάδας στην Ευρωπαϊκή Ένωση υποστηρίζοντας μια αντικαπιταλιστική αποδέσμευση από αυτή στην κατεύθυνση της διάλυσής της με διεθνιστική προοπτική. Προωθεί την κοινωνική και πολιτική ενότητα της εργατικής τάξης και των λαϊκών στρωμάτων σε αντικαπιταλιστική κατεύθυνση, όπως και το άνοιγμα στον κόσμο των κινημάτων με έμφαση στις οργανωμένες αμεσοδημοκρατικές διαδικασίες και τις συνελεύσεις βάσης.ΑΝΤΑΡΣΥΑ: Πολιτική Διακήρυξη
μικρογραφία|239x239εσ|Μέλη της ΑΝΤ.ΑΡ.ΣΥ.Α. σε συγκέντρωση διαμαρτυρίας (Ιούνιος 2021).
Ως συνολικός στόχος της ΑΝΤ.ΑΡ.ΣΥ.Α. προβάλλεται η «αντικαπιταλιστική ανατροπή της επίθεσης του κεφαλαίου, των κυβερνήσεών του, της ΕΕ και του ΔΝΤ, με το αναγκαίο αντικαπιταλιστικό μεταβατικό πρόγραμμα».ΑΝΤΑΡΣΥΑ: Θέσεις για την 1η πανελλαδική Συνδιάσκεψη Η ανατροπή θεωρεί πως θα προέλθει από ένα κοινωνικό και πολιτικό μέτωπο πυρήνας του οποίου θα είναι ένα ανασυγκροτημένο εργατικό κίνημα. Προωθεί δε ως βασική μορφή οργάνωσης της εργατικής τάξης και ευρύτερα των λαϊκών στρωμάτων, τα ταξικά σωματεία με διαδικασίες βάσης και τις λαϊκές συνελεύσεις στις γειτονιές.Απόφαση της 2ης Πανελλαδικής Συνδιάσκεψης

Η ΑΝΤ.ΑΡ.ΣΥ.Α. σε σχέση με την πανδημία του COVID-19 έχει τη θέση πως οι αιτίες βρίσκονται στον καπιταλιστικό τρόπο ανάπτυξης, την περιβαλλοντική καταστροφή, την υποβάθμιση της δημόσιας υγείας και τη δημιουργία τεράστιων αστικών κέντρων διεθνώς. Για την αντιμετώπισή της προκρίνει μέτρα όπως η ενίσχυση του ΕΣΥ και ο μαζικός αλλά όχι υποχρεωτικός εμβολιασμός. Ταυτόχρονα η ΑΝΤΑΡΣΥΑ, κατηγορεί την κυβέρνηση Κυρ. Μητσοτάκη για διάφορες από τις αποφάσεις της καθώς και για τη διαχείριση της πανδημίας, τασσόμενη εναντίον των προστίμων, των απολύσεων, της καταστολής και της αστυνομοκρατίας.

Το άμεσο πρόγραμμα της ΑΝΤ.ΑΡ.ΣΥ.Α. έχει ως βασικούς άξονες τους εξής:ΑΝΤΑΡΣΥΑ: Πολιτική Απόφαση της 1ης πανελλαδικής Συνδιάσκεψης 
 Άρνηση πληρωμής του χρέους και διαγραφή του
 Ανασυγκρότηση του εργατικού κινήματος και συμβολή στη συγκρότηση λαϊκών θεσμών
 Ανατροπή από τον δημοκρατικά οργανωμένο λαό, οποιασδήποτε κυβέρνησης η οποία ψηφίζει και εφαρμόζει μνημόνια
 Εθνικοποίηση των βασικών τομέων της παραγωγής, της οικονομίας (Επιχειρήσεις Κοινής Ωφέλειας και άλλες επιχειρήσεις στρατηγικού χαρακτήρα) όπως και του τραπεζικού συστήματος. Λειτουργία όλων αυτών, υπό εργατικό/κοινωνικό έλεγχο
 Έξοδος από την ΕΕ και το ευρώ προς μια αντικαπιταλιστική-σοσιαλιστική κατεύθυνση για την χώρα
 Απαγόρευση των απολύσεων
 Πλήρη πολιτικά και εργασιακά δικαιώματα στους μετανάστες εργαζόμενους.

 Συμμετοχές σε περιστατικά βίας 
Τον Απρίλιο του 2011, σύμφωνα με ισχυρισμούς στελεχών του ΠΑ.ΣΟ.Κ., άτομα προσκείμενα στην ΑΝΤ.ΑΡ.ΣΥ.Α. (και τον ΣΥ.ΡΙΖ.Α.) συμμετείχαν στην επίθεση εναντίον του τότε υπουργού Υγείας, Ανδρέα Λοβέρδου σε κομματική εκδήλωση στους Αγίους Αναργύρους Αττικής που είχε ως αποτέλεσμα να ξεσπάσουν επεισόδια, στα οποία τραυματίστηκαν δύο άτομα (ανάμεσά τους και ο μετέπειτα βουλευτής, Δημήτρης Κωνσταντόπουλος).

Στις 5 Νοεμβρίου 2014, κατά τις εκλογές των εκπαιδευτικών στη Θεσσαλονίκη, δάσκαλοι προσκείμενοι στην ΑΝΤ.ΑΡ.ΣΥ.Α. συνεπλάκησαν με συναδέλφους τους υποστηρικτές της Χρυσής Αυγής. Στις 28 Ιουνίου του 2015, κατά τη διάρκεια συγκέντρωσης διαμαρτυρίας της ΑΝΤ.ΑΡ.ΣΥ.Α. έξω από τα γραφεία της Ευρωπαϊκής Επιτροπής στην Αθήνα και της πορείας που ακολούθησε, μικρή ομάδα διαδηλωτών προπηλάκισε τον τότε Υπουργό Οικονομικών, Γιάνη Βαρουφάκη προτού τελικά περιοριστούν από τους υπόλοιπους διαδηλωτές. Την ημέρα της διεξαγωγής του δημοψηφίσματος της 5ης Ιουλίου 2015, μέλη της ΑΝΤ.ΑΡ.ΣΥ.Α. - σύμφωνα και με την παραδοχή μέλους της οργάνωσης, Δέσποινας Κουτσούμπα, η οποία επιδοκίμασε το συμβάν - επιτέθηκαν φραστικά στον επικεφαλής του Ποταμιού, Σταύρο Θεοδωράκη τη στιγμή που εκείνος προσερχόταν σε εκλογικό τμήμα του Χαϊδαρίου για να ψηφίσει.

Την 7η Οκτωβρίου 2020, κατά τη διάρκεια της πολυπληθούς συγκέντρωσης έξω από το Εφετείο Αθηνών ενόψει της πρωτόδικης απόφασης για τη δίκη της Χρυσής Αυγής, μέλη της ΑΝΤ.ΑΡ.ΣΥ.Α. συνεπλάκησαν με μέλη της νεολαίας του ΣΥΡΙΖΑ, ενώ εκτοξεύθηκαν αντικείμενα προς τον πρώην πρωθυπουργό, Αλέξη Τσίπρα.

 Επιθέσεις εναντίον μελών της ΑΝΤ.ΑΡ.ΣΥ.Α. 
Στελέχη της Χρυσής Αυγής έχουν καταδικαστεί για επιθέσεις σε βάρος μελών της ΑΝΤΑΡΣΥΑ. Συγκεκριμένα το  2015 στις Σέρρες η καταδίκη αφορούσε δυο στελέχη της Χρυσής Αυγής μεταξύ αυτών ο πρώην βουλευτής Σερρών Νικήτας Σιώης για επίθεση τον Οκτώβρη του 2012. Τ0 2017 καταδικάστηκε οριστικά στο εφετείο το στέλεχος της Χρυσής Αυγής Μιχάλης Γιαννόγκωνας για την επίθεση «τάγματος εφόδου» της νεοναζιστικής οργάνωσης το 2011 σε τρία μέλη του ΣΕΚ και της ΑΝΤ. ΑΡ. ΣΥ.Α., μεταξύ τους και της τότε δημοτικής συμβούλου Πετρούπολης Κατερίνας Πατρικίου. Το 2019 το στέλεχος της Χρυσής Αυγής Θεόδωρος Κολιογιάννης καταδικάστηκε για επίθεση σε μέλη της ΑΝΤ. ΑΡ. ΣΥ.Α. στο Κερατσίνι τη μέρα διεξαγωγής των εκλογών της 25ης Ιανουαρίου 2015. Τον Ιούνιο του 2016, ομάδα αντιεξουσιαστών καταληψιών ξυλοκόπησε εντός του Κτιρίου Γκίνη του ΕΜΠ το μέλος της ΑΝΤ.ΑΡ.ΣΥ.Α. και ιστορικό, Κώστα Παλούκη, όταν έγινε γνωστή η κομματική του ιδιότητα.

 Οργανώσεις 
Στην Αντικαπιταλιστική Αριστερή Συνεργασία για την Ανατροπή (ΑΝΤ.ΑΡ.ΣΥ.Α.) συμμετέχουν οι ακόλουθες οργανώσεις και τάσεις:
ΚόμμαΙδεολογίαΑρχηγός κόμματοςΚομμουνιστική ΑπελευθέρωσηΚομμουνισμόςδιοικούσα επιτροπήΣοσιαλιστικό Εργατικό ΚόμμαΤροτσκισμόςδιοικούσα επιτροπήΕπαναστατικό Κομμουνιστικό Κίνημα ΕλλάδαςΜαοϊσμόςδιοικούσα επιτροπήΟργάνωση Κομμουνιστών Διεθνιστών Ελλάδας ΣπάρτακοςΤροτσκισμόςδιοικούσα επιτροπήΟικολόγοι ΕναλλακτικοίΟικοσοσιαλισμόςΔημήτρης Χατζηπαναγιώτου

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2009 διοικούσα επιτροπή 24.737 0,36%  8o κόμμαΕκτός Βουλής 2012 Ι διοικούσα επιτροπή 75.428 1,19%  13ο κόμμαΕκτός Βουλής 2012 ΙΙ διοικούσα επιτροπή 20.416 0,33%  12ο κόμμαΕκτός Βουλής 2015 Ι διοικούσα επιτροπή 39.497 0,64%  12o κόμμαΕκτός Βουλής 2015 IΙ διοικούσα επιτροπή 46.183 0,85%  10o κόμμαΕκτός Βουλής 2019 διοικούσα επιτροπή 23.239 0,41%  12o κόμμαΕκτός Βουλής 2023 Ι διοικούσα επιτροπή 31.759 0,54%  14o κόμμαΕκτός Βουλής 2023 ΙΙ διοικούσα επιτροπή 15.887 0,30%  14o κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2009 διοικούσα επιτροπή 21.951 0,43%  13η - 2014 διοικούσα επιτροπή 41.299 0,72%  18η - 2019 διοικούσα επιτροπή 36.334 0,64%  20ή 2024 διοικούσα επιτροπή 20.599 0,52%  18η -

 Παραπομπές 

 Εξωτερικοί σύνδεσμοι 


Κατηγορία:Αντικαπιταλιστική Αριστερή Συνεργασία για την Ανατροπή
Κατηγορία:Συνασπισμοί πολιτικών κομμάτων στην Ελλάδα
Κατηγορία:Αντικαπιταλιστικά κόμματα στην Ελλάδα